‘હા..‘ રેશમ સ્‍વગત બબડી, પછી તારા દીકરાનું નામ મે સરજુ રાખ્‍યુ છે બિલકુલ તારી જેવો જ છેઃ શાંત, ઠરેલ, ડાહ્યો, સંતોષી ! કદીપણ સતાવતો નથી મને એ. હા કયારેક મને બાથ ભરીને અડધી રાત્રે પૂછે છેઃ મા, મારા બાપુ ? હું કહુ છુ કે આ દિવાળી ઉપર એ જરૂર આવશે. તેનાથી ડૂસકુ મુકાઇ ગયુ. ‘રામા, મે હજી સુધી તેની આશાને તોડી નથી. નાનો છે, મોટો થશે પછી આપોઆપ સમજી જશે.‘ તેની આંખમાંથી ટપ ટપ કરતા… ! આંસુ લૂછવા એણે પાલવ ખેંચ્‍યો તો સામટો છેડલો જ ખેંચાઇ આવ્‍યો.